|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | | Република Сербия  Автономна покраїна Войводина  **Покраїнски секретарият за образованє, предписаня,**  **управу и национални меншини – национални заєднїци**  Булевар Михайла Пупина 16, 21000 Нови Сад  Тел.: +381/487 42 68, 487 46 14, 487 40 36  ounz@vojvodinа.gov.rs | |
|  | ЧИСЛО: 000227348 2025 09427 004 001 000 001 | | ДАТУМ: 29.1.2025. року | |

На основи члена 3. Правилнїка o додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє виробку технїчней документациї за потреби установох основного и штреднього образованя и воспитаня на териториї АП Войводини («Службени новини АПВ», число 5/25), а у вязи зоз Покраїнску скупштинску одлуку о буджету Автономней покраїни Войводини за 2025. рок («Службени новини АПВ» число 57/24), Покраїнски секретарият за образованє, предписаня, управу и национални меншини – национални заєднїци (у дальшим тексту: Секретарият), розписує

**КОНКУРС**

**ЗА ФИНАНСОВАНЄ И СОФИНАНСОВАНЄ ВИРОБКУ ТЕХНЇЧНЕЙ ДОКУМЕНТАЦИЇ ЗА ПОТРЕБИ УСТАНОВОХ ОСНОВНОГО И ШТРЕДНЬОГО ОБРАЗОВАНЯ И ВОСПИТАНЯ НА ТЕРИТОРИЇ АВТОНОМНЕЙ ПОКРАЇНИ ВОЙВОДИНИ ЗА 2025. РОК**

Конкурс ше розписує на суму средствох яки обезпечени зоз Покраїнску скупштинску одлуку о буджету Автономней покраїни Войводини за 2025. рок («Службени новини АПВ» число 57/24) за финансованє виробку технїчней документациї за потреби установох основного и штреднього образованя и воспитаня на териториї Автономней покраїни Войводини у вкупней суми **30.000.000,00 динари** (на уровню основного образованя и воспитаня **20.000.000,00** динари, а на уровню штреднього образованя и воспитаня **10.000.000,00** динари).

Под виробком технїчней документациї ше подрозумює виробок тей технїчней документациї хтора, у складзе зоз позитивнима правнима предписанями з якима ше реґулує обласц планованя и вибудови, нєобходна за видаванє актох компетентного орґану з яким ше одобрує будованє нових обєктох або виводзенє роботох на постояцих обєктох хтори хасную установи основного и штреднього образованя и воспитаня на териториї АП Войводини, односно за:

* Идейне ришенє;
* Идейни проєкт з припадаюцима елаборатами (за потреби видаваня ришеня о одобреню за виводзенє роботох – реконструкцию, адаптацию, санацию);
* Проєкт за будовательну дозволу з припадаюцима елаборатами;
* Проєкт за виводзенє з припадаюцима елаборатами;
* Проєкт виведзеного обєкту з припадаюцима елаборатами;
* Технїчни опис и попис роботох за виводзенє роботох на инвестицийним отримованю;
* Звит о застатим стану обєкту за потреби озаконьованя обєкту;
* Другу технїчну документацию хтора, у складзе зоз позитивнима правнима предписанями з якима ше реґулує обласц планованя и вибудови, потребна за реализацию планованого проєкту.

Финансийни обовязки ше будзе реализовац у складзе зоз ликвиднима можлївосцами буджету Автономней покраїни Войводини за 2025. рок.

**УСЛОВИЯ КОНКУРСУ**

*1. Подношителє вимаганя*

Хаснователє хтори маю право участвовац у розподзельованю средствох то школи за основне образованє и воспитанє и школи за штреднє образованє и воспитанє на териториї Автономней покраїни Войводини чий снователь Република Сербия, АП Войводина и єдинка локалней самоуправи.

*2. Критериюми розподзельованя средствох*

Критериюми розподзельованя средствох по Правилнїку о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє виробку технїчней документациї за потреби установох основного и штреднього образованя и воспитаня на териториї АП Войводини тоти:

1. значносц реализациї проєкту у одношеню на безпечносц школярох, наставнїкох и занятих хтори хасную обєкти;
2. значносц реализациї проєкту у одношеню на дзвиганє квалитету и модернизациї окончованя воспитно-образовней роботи и условийох за пребуванє школярох и занятих;
3. значносц реализациї проєкту у одношеню на злєпшанє енерґетскей ефикасносци обєктох, односно зашпорованє горива за зогриванє обєктох;
4. финансийна оправданосц проєкту;
5. иснованє других жридлох финансованя – софинансованя реализациї проєктох;
6. отримуюцосц – длуготирвацосц ефектох злєпшаня условийох хаснованя обєкту по реализациї проєкту;
7. активносци хтори подняти зоз цильом реализациї проєкту;
8. ступень розвитосци єдинки локалней самоуправи на чиєй ше териториї находзи установа образованя.

**СПОСОБ ПОДНОШЕНЯ ВИМАГАНЯ**

Вимаганя за додзельованє средствох ше подноши на єдинственим конкурсним формуларе Секретарияту. Комплетну конкурсну документацию мож превжац од **29.1.2025. року** на Веб-адреси Секретарияту: www.puma.vojvodina.gov.rs.

Вимаганя ше доручує по пошти на адресу: Покраїнски секретарият за образованє, предписаня, управу и национални меншини – национални заєднїци з назначеньом «За конкурс – за финансованє виробку технїчней документациї за потреби установох основного и штреднього образованя и воспитаня на териториї АП Войводини за 2025. рок», Булевар Михайла Пупина 16, Нови Сад, або ше их подноши особнє, з придаваньом на писарнїцу покраїнских орґанох управи у Новим Садзе (у прижемю будинку Покраїнскей влади).

**Ґу прияви на конкурс ше приклада:**

1. **проєктни задаток;**
2. **одлуку школского одбору о порушованю активносцох у вязи з реализацию проєкту;**
3. **понукнуце-предрахунок за виробок технїчней документациї (обезпечени од привредного дружтва, другей правней особи, односно поднїмательох яки уписани до реґистру привредних субєктох);**
4. **потерашню розполагаюцу документацию за реализацию планованого проєкту (кед документация иснує);**
5. **у случаю софинансованя доручиц доказ о обезпечених средствох за софинансованє технїчней документациї (контракт, ришенє, вивод зоз буджету єдинки локалней самоуправи и подобне) вєдно зоз шорово подписану и печацовану Вияву о учасци у софинансованю технїчней документациї (Вияву доручиц у шлєбодней форми) и**
6. **вивод зоз катастру нєрухомосцох Републичного ґеодетского заводу за парцелу/парцели хтора/хтори предмет виробку проєктно-технїчней документациї.**

**Прияву ше подноши у друкованей форми (хтора шорово виполнєна и хтору подисала одвичательна особа), а шицки прилоги ґу прияви ше доручує ЛЄМ У ЕЛЕКТРОНСКЕЙ ФОРМИ на УСБ-у або ЦД-у.**

**Термин за подношенє приявох на Конкурс то 28.2.2025. року.**

Секретарият затримує право од подношителя прияви, по потреби, питац додатну документацию и информациї.

По виходзеню термину за подношенє приявох, Комисия приступа ґу розпатраню приявох.

Комисия з Ришеньом одруци нєподполни або нєправилно виполнєни прияви т.є. прияви у хторих нє виполнєни шицки обовязни поля (поля хтори нє обовязни наведзени у формуларе прияви) як и прияви хтори нє подписани и печацовани, як и нєблагочасни прияви.

Комисия з Ришеньом одруци и нєдошлєбодзени прияви, и то:

* прияви хтори поднєсли нєовласцени особи и субєкти хтори нє предвидзени зоз Конкурсом;
* прияви хтори ше нє одноша на з Конкурсом предвидзени наменки;
* прияви хасновательох хтори у предходним периодзе нє оправдали средства яки додзелєни зоз буджету Автономней покраїни Войводини прейґ финансийних и наративних звитох.

Резултати Конкурсу буду обявени на интернет-презентациї Секретарияту.

**Заинтересовани особи додатни информациї у вязи зоз реализацию Конкурсу можу достац у Секретарияту на телефон: 021/487 42 68, 487 46 14, 487 40 36.**

Покраїнски секретар,

Роберт Отот